1999-ben három alkalommal szerepelt a német U21-es válogatottban. 1999 és 2006 között 36 alkalommal szerepelt a német válogatottban és három gólt szerzett. 2000. február 23-án mutatkozott be egy Hollandia elleni barátságos mérkőzésen. Részt vett a 2000-es Európa-bajnokságon. Mind a három csoportmérkőzésen a pályára lépett a német csapatban, amely rögtön ezután búcsúzott is a további küzdelmektől. 2000. szeptember 2-án megszerezte első válogatott gólját a Görögország elleni világbajnoki-selejtező-mérkőzésen. Sorozatos sérülések miatt kihagyta a 2002-es világ-, a 2004-es Európa- és a 2006-os világbajnokságot. 2005-ben részt van a hazai rendezésű konföderációs kupán és mind az öt mérkőzésen pályára lépett és ezzel tagja volt a bronzérmes csapatnak. Utolsó válogatott mérkőzése 2006. március 1-jén egy barátságos találkozón volt Olaszország ellen.